  Туспуктэм: Григорий Фомин Майя Бывальцева Кылем арняе Удмуртиын кынман висёнъёс паськыт вӧлмемен сэрен вить школаез но куинь нылпи садэз быдэсак ворсазы. Со сяна, 67 школаысь 154 классъёсын но 62 нылпи садысь 96 группаосын дышетон дугдытэмын. Со сярысь Роспотребнадзорлэн элькунъя управлениезлэн пресс-службаез ивортӥз. Оглом 5-11 тулыспалэ паласькись лек вирус инфекциосын 18 сюрс 488 адями эмъюрттэтлы вазиськиз. Азьвыл арняен ӵошатыса, со 5 процентлы тросгес. 55 процентэз висисьёс – 14 аресозь пиналъёс. Пуэдэн черламъёс 678 кузя. Азьвыл арняе сярысь 17 процентлы тросгес. Паласькись лек вирус инфекциосты но пуэдэз алон вылысь ӧнерчиос трос калык пӧлын маска нуллыны, киосты ӵемгес но рос-прос миськыны, кынмемлэсь утиськыны куро. Вирус инфекцилэн тодметъёсыныз но кӧня ке нунал возиськись температураен одно ик эмчилы вазиськоно. Тодэ вайытом, Удмуртиысь тазалыкез утёнъя министерство 2024-тӥ арын «Земский доктор» но «Земский фельдшер» программаосы пыриськыны ужкагазъёсты кутыны кутскиз. Тегъёс: Удмуртия Роспотребнадзор школаос нылписад висён  